
JÄRJESTYSSÄÄNTÖJEN TARKOITUS JA SOVELTAMINEN
· Perusopetuslain 29 §:n mukaisesti järjestyssääntöjen tarkoitus on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä.
· Koulussa jokaisella on oikeus tuntea olonsa turvalliseksi ja hyväksytyksi. Yhteisillä säännöillä pyrimme luomaan koulun, jossa jokaisella on hyvä olla.
· Järjestyssääntöjä sovelletaan kouluaikana koulualueella ja opettajan määrittämissä oppimisympäristöissä.
· Kouluaikaan sisältyy lukujärjestyksen mukainen koulupäivä, kouluruokailu, välitunnit sekä koulun järjestämät retket, leirikoulut, liikuntapäivät, juhlat ja muut tilaisuudet.
· Koulualueena pidetään koulurakennuksia ja piha-alueita sekä muita tiloja ja paikkoja, joissa opetusta annetaan. 

OPPILAAN OIKEUDET 
· Jokaisella oppilaalla on oikeus osallistua turvallisesti opetukseen.
· Jokaisella oppilaalla on oikeus yhdenvertaiseen ja tasa-arvoiseen kohteluun.
· Jokaisella oppilaalla on oikeus osallistua koulun toimintaan ja kehittämiseen ja ilmaista mielipiteensä.
· Jokaisella oppilaalla on oikeus opiskeluhuoltoon ja oppimisen tukeen.
· Jokaisella oppilaalla on oikeus maksuttomaan ateriaan.
· Jokaisella oppilaalla on oikeus opetukseen osallistumisen edellyttämiin tulkitsemis- ja avustajapalveluihin ja apuvälineisiin.
· Jokaisella oppilaalla oikeus maksuttomaan tapaturman hoitoon.
· Jokaisella oppilaalla on edellytysten täyttyessä oikeus koulukuljetukseen ja majoitukseen.
OPPILAAN VELVOLLISUUDET ( pol 35 §)
· Jokaisella oppilaalla on velvollisuus osallistua lukujärjestyksen mukaiseen opetukseen ja tehdä opettajan antamat tehtävät huolellisesti kouluajalla ja kotitehtävät vapaa-ajalla.
· Koulussamme toimitaan oma ja toisten turvallisuus huomioiden ja opettajan ohjeita noudattaen
· Jokainen henkilöstön jäsen ja oppilas käyttäytyy ystävällisesti, reilusti ja toisia kunnioittavasti kaikkia koulun oppilaita ja koulun henkilöstöä kohtaan.
· Oppilaalla on velvollisuus käyttäytyä asiallisesti ja noudattaa koulun järjestyssääntöjä.

HYVÄ KÄYTÖS

· Koulussa noudatetaan hyviä käytöstapoja, otetaan muut huomioon ja noudatetaan annettuja ohjeita. Käytetään useasti sanoja kiitos, ole hyvä ja anteeksi.
· Tervehditään muita oppilaita ja koulun henkilökuntaa
· Kiusaamista ei sallita
· Jokaisella on oikeus koskemattomuuteen
KOULUMATKALLA
· Koulumatkoilla ja muulloinkin tiellä liikkuessa noudatetaan liikennesääntöjä.
· Pyöräillessä ja potkulaudalla liikkuessa käytetään pyöräilykypärää.
· Pimeällä liikkuessa käytetään heijastinta tai heijastinliiviä ja valoa.
· Koulunportilla noudatetaan erityistä varovaisuutta.
· Koulupäivän jälkeen mennään suoraan kotiin.
· Jos oppilas tuodaan kouluun autolla jättö ja hakeminen tapahtuu koulun parkkipaikalla kentän takana.
· Bussissa, taksissa ja pysäkillä käyttäydytään asiallisesti ja tervehditään kuljettajaa.
· Pyörätiellä liikutaan liikennesääntöjen mukaisesti antaen tilaa myös muille liikkujille.
· Polkupyörät ja potkulaudat laitetaan koulun pihalla telineisiin.
· Toisten kulkuvälineisiin ei saa koskea.
KOULUSSA
AULA JA KÄYTÄVÄT
· Aamulla kouluun tullaan sisälle vasta kellon soitua.
· Koulun sisätiloissa liikutaan rauhallisesti
· Kouluun pukeudutaan asiallisesti.
· Koulun päätyttyä poistutaan koulun alueelta viivyttelemättä.
NAULAKOT
· Vaatteet laitetaan naulakoihin ja kengät lokeroihin tai naulakon alle
· Tavarat viedään kotiin ja tarkastetaan päivän päätteeksi, että naulakkopaikka on tyhjä
· Pukeudutaan säätilan mukaisesti
· Käytetään sisäkenkiä.
OPPITUNNILLA ja KOULURUOKALASSA

· Oppitunneille tullaan ajoissa ja noudatetaan opettajan ja ohjaajan ohjeita.
· Annetaan työskentelyrauha kaikille
· Kouluaterialla maistetaan kaikkia ruokia ja pyritään syömään otettu ruoka.
· Ruokalassa annetaan kaikille ruokailurauha.
· Noudatetaan hyviä ruokailutapoja
· Jos sattuu onnettomuus, vahinko tai on kadonnut jotain, ilmoitetaan asiasta välittömästi opettajalle tai ohjaajalle
· oppilas on velvollinen korvaamaan aiheuttamansa vahingon, joka kohdistuu koulun kiinteistöön tai omaisuuteen.

 VÄLITUNNILLA 
· Välitunnit vietetään ulkona koulun välituntialueella ja noudatetaan opettajan tai ohjaajan antamia ohjeita.
· Välitunnille siirrytään välittömästi tunnin loputtua.
· Oleskelu pyöräparkkialueella on koulupäivän aikana kielletty.
· Koulun alueelta poistutaan koulupäivän aikana vain henkilökunnan luvalla.
· Kaikenlaista lumipallojen, kivien ja keppien ym. heittämistä tai potkimista ei sallita.
WC
· Kädet pestään huolellisesti saippualla ja kuivataan käsipaperiin.
· Vältetään turhaa oleskelua WC-tiloissa
 PÄIHTEET JA VAARALLISET AINEET
· Päihteet, tupakka ja energiajuomat ovat kiellettyjä.
· Vaarallisten esineiden tai aineiden tuominen kouluun on kielletty.
TIETOKONEEN, CHROMEBOOKIN JA MUIDEN MOBIILILAITTEIDEN KÄYTTÖ
perusopetuslaki 29 §
· Puhelinta tai muuta mobiililaitetta ei saa käyttää oppitunnin aikana lukuun ottamatta niiden käyttöä opettajan luvalla oppimistarkoitukseen taikka rehtorin tai opettajan luvalla henkilökohtaiseen terveydenhoitoon taikka perusopetuslain 31 §:ssä tarkoitettuna apuvälineenä. 
· Kännykät säilytetään koulupäivän ajan oppilaan laukussa tai repussa äänettömässä tilassa.
· Älykelloissa pidetään koulupäivän ajan koulutila päällä.
· Oppilaalla on aina oikeus ilman koulun henkilöstön lupaa hätätilanteessa soittaa hätänumeroon.
· Ruokailussa, juhlissa tai muissa tilaisuuksissa puhelimen käyttö on kielletty.
· Opintoretkillä puhelinta saa käyttää opettajan luvalla.
· Puhelinta tai muuta mobiililaitetta ei saa käyttää toisen henkilön kuvaamiseen tai videoimiseen.
· Chromebookit ovat oppilailla lainassa ja niistä pidetään hyvää huolta, jotta se säilyy ehjänä ja toimintakuntoisena .
· Chromebookia säilytetään siihen annetussa suojapussissa.
KURINPITO
· oppilaalle, joka häiritsee opetusta tai muuten rikkoo koulun järjestyssääntöjä, voidaan määrätä perusopetuslaissa säädetty kurinpitotoimi tai ojentaa häntä perusopetuslaissa tarkoitetuilla tavoilla. Näitä ovat puhuttelu, oppilaan määrääminen poistumaan luokasta, oppilaan opetuksen epääminen, oppilaan määrääminen tekemään laiminlyötyjä koulutehtäviä, kasvatuskeskustelu, jälki-istunto, kirjallinen varoitus ja määräaikainen erottaminen
· kurinpitotoimet suhteutetaan oppilaan tekoon, ikään ja kehitysvaiheeseen.
Järjestyssäännöt on laadittu OPH:n ohjeistuksen mukaan ja niitä on käsitelty monialaisessa oppilashuoltotyöryhmässä 22.5.2025.
Järjestyssäännöistä tiedotetaan koulun internet -sivuilla ja vanhempainilloissa.
Järjestyssäännöt käsitellään oppilaiden kanssa lukuvuosittain.
